Pop

Pop wu (Latin: papa, meet di̱ Ancient Greek: πάππας, da̱ lyem A̱nietroma: páppas, ca̱caat fada) wa yet bishop a̱si A̱byin Roma. Nggu wa si̱ yet A̱kwaka̱son Cot Katolik bibyin Swánta na. Nggu wa yet a̱gba̱ndang wu ma̱ niet nta̱m khwi na mi̱ Cot Katolik wu. Neet mi̱ng ndyia̱ 70-80 ba̱ng si̱ tat 1870, nggu Pop wu wa ku yet A̱tyutyok Si̱tet Papat ji. Kyiak neet ma̱ lyia̱ 1929 ka, a̱yaapop bya nyia̱ ba̱ si̱ bu byia̱ tyok Si̱tet gba̱ndang a̱keang Vatikan hu. Pop a̱ byia̱ tyok a̱keang hu ma̱ng Cot Katolik wu ma̱ni̱ni̱ a̱ni wa a̱ ngyei Fransit. A̱ ku ya khai hu a̱tuk 13 Zwat Tsat, 2013.

A̱nietkhwi ba̱ Katolik ba dam nang shi ma̱ng a̱vwuo yong Pop a̱ yet bishop A̱byin Roma ka̱ a̱ni neet da̱ vwuo Bitut a̱ nyan wa Yesu ku kup nggu tyok Cot hu. Nggu Bitut wa Yesu ku nwuak nggu cet vwuai ma̱ng bi nkyang mi̱ Cot. Nggu wa a̱ ku ngyei A̱fang nang a̱ wu nnok Cot wu a̱ni.

Sa:Tyap Wiki Bootcamp Season 1